Anexa nr. 1 la H.C.L...........................
PROTOCOL PREDARE - PRIMIRE
Cap. I Părţile:

 1.1. Municipiul Drobeta Turnu Severin cu sediul în str. Mareşal Averescu, nr. 2, jud. Mehedinţi, C.I.F. 4426581, Cod Iban: RO77TREZ46121A300530XXXX deschis la Trezoreria Drobeta Turnu Severin, reprezentat prin primar, Marius Vasile Screciu, în calitate de predător pe de o parte şi

1.2. Direcția Generală Regională a Finanțelor Publice Craiova, cu sediul în Craiova, strada Mitropolit Firmilian, nr.2, cod unic de înregistrare nr. 4416952 reprezentată legal prin Director General Silviu Mircea Pîrvulețu, în calitate de primitor, pe de altă parte; 

Cap. II Obiectul 
Art. 1  Obiectul îl reprezintă predarea, respectiv primirea imobilului teren în suprafaţă de 318 mp situat  în Drobeta Turnu Severin, strada Alexandru Bărcăcilă, nr. 6, identificat cu  NC 70282. 

Art. 2 Terenul arătat la art. 1 este proprietatea municipiului Drobeta Turnu Severin și face parte din domeniul public. 

 Cap. III Durata 

  Art. 3  Durata este de 30  ani începând de la data semnării acestuia de către părti. 

  Cap. IV  Obligaţile părților
    Art.4  Obligațiile proprietarului:
            1) să predea terenul liber de orice sarcini;

            2) să nu tulbure în drept sau în fapt titularul dreptului de folosință gratuită în perioada prevăzută în actul administrativ de constituire a dreptului de folosință gratuită;

            3) să verifice modul în care sunt respectate condițiile de folosință stabilite prin actul de dare în folosință gratuită și prin lege;

            4) să solicite încetarea folosinței gratuite și restituirea bunului, atunci când interesul public legitim o impune;

         Art. 5  Obligațiile titularului dreptului de folosință gratuită:
                     1) să folosească bunul potrivit destinației în vederea căreia i-a fost acordată folosința gratuită;
                   2) să permită accesul proprietarului pentru efectuarea controlului asupra bunului în privința căruia i s-a acordat dreptul de folosință gratuită;
                  3) să nu modifice bunul, în parte ori în integralitatea lui;
                   4) la încetarea folosinței gratuite, să restituite bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini;

                  5) să nu transmită folosința dobândită nici cu titlu oneros nici cu titlu gratuit unei alte persoane;
                   6) să informeze proprietarul cu privire la orice tulburare adusă dreptului de proprietate publică precum și la existența unor cauze sau iminența producerii unor evenimente de natură să conducă la imposibilitatea exploatării bunului;

                 7) să suporte toate cheltuielile de întreținere a bunului în raport de destinația acestuia;

                 8) să respecte dispozițiile legale prevăzute de Legea 50/1991 privind autorizarea executării construcțiilor, precum și cele referitoare la protecția mediului înconjurător;

        Cap. V   Litigii

        Art.6 (1) Orice litigiu în legătură cu exercitarea dreptului de folosință gratuită pentru perioada stabilită se soluţionează pe cale amiabilă.

                   (2) În cazul neînţelegerii între părţi cu privire la soluţionarea litigiilor apărute pe parcursul executării dreptului de folosință gratuită, acestea se pot adresa instanţelor judecătoreşti de drept comun.

           Cap. VI Notificari
           Art.7  Orice notificare/comunicare adresată de o parte celeilalte va fi considerată valabil îndeplinită dacă va fi transmisă prin scrisoare recomandată cu confirmare de primire, la adresa părţilor menţionată în  Cap. I din protocol.

                 Prezentul protocol s-a încheiat în 2 (două) exemplare, câte unul pentru fiecare parte.

Municipiul Drobeta Turnu Severin,                          Direcția Generală Regională  

                                                       a Finanțelor Publice Craiova

Primar – Marius Vasile Screciu                                   Director  General - Silviu Mircea Pîrvulețu                         

Secretar – Mirela Păsat                                             Consilier Juridic – Constantina Gurănoiu                                    
Director  Direcţia                                                            Șef Administrație – Cosmin Durac
Patrimoniu - Radu Lapădat          
 Şef Serviciu Licitaţii,                                               Șef Birou Servicii  Interne – Mircea Mladin
Contractare Şi Executări Silite – Adrian Ofiţeru        
1

